stanford-oval/wikipedia huggingface dataset:
พิษสวาท
การสร้าง

ละครเรื่อง พิษสวาท ทำเป็นละครโทรทัศน์ครั้งแรกในปี พ.ศ. 2514 สร้างโดย เทิ่ง สติเฟื่อง แสดงโดย เสาวนีย์ สกุลทอง รับบท อุบล ออกอากาศทางช่อง 7 ขาวดำ (ช่อง 5) และต่อมาในปี พ.ศ. 2517 ได้สร้างเป็นละครวิทยุ โดยคณะละครวิทยุอัชชาวดี และเป็นภาพยนตร์ในปีเดียวกันนั้นเอง
ต่อมาทำเป็นละครโทรทัศน์อีก 2 ครั้ง ในปี พ.ศ. 2524 โดย รัตนาภรณ์ อินทรกำแหง ออกอากาศทาง ช่อง 3 นำแสดงโดย รัชนู บุญชูดวง, สมภพ เบญจาธิกุล, ลินดา ค้าธัญเจริญ, อนุสรณ์ เดชะปัญญา และในปี พ.ศ. 2534 ออกอากาศทางช่อง 5 สร้างโดย กันตนา นำแสดงโดย เล็ก ไอศูรย์, ลีลาวดี วัชรโลบล, จอนนี่ แอนโฟเน่, วรรณิศา ศรีวิเชียร (ปัทมา ปานทอง เล่นแทนครึ่งหลัง)
ต่อมาในปี พ.ศ. 2553 ทางเอ็กแซ็กท์และซีเนริโอ มีแผนจะรีเมคละครโทรทัศน์เรื่องนี้ใหม่ ออกอากาศทางช่อง 5 อีกครั้ง โดยให้ ณวัฒน์ กุลรัตนรักษ์, น้ำทิพย์ จงรัชตวิบูลย์และพิมพ์มาดา บริรักษ์ศุภกร นำแสดง แต่แล้วก็ยกเลิกไป จนกระทั่งใน พ.ศ. 2558 เอ็กแซ็กท์และซีเนริโอได้รื้อแผนงานละครเรื่องนี้กลับมาทำอีกครั้งเพื่อออกอากาศทางช่องวัน 31 ในปี พ.ศ. 2559 โดยที่ได้เปลี่ยนนักแสดงบทอุบลเป็นวรนุช ภิรมย์ภักดี และยังคงนักแสดงหลักหลายคนตามเดิม แต่ภายหลัง พิมพ์มาดาขอถอนตัวไปรักษามะเร็งรังไข่ จึงมีการเปลี่ยนนักแสดงในบทคุณทิพอาภาเป็นเรวิญานันท์ ทาเกิด
ฉบับภาพยนตร์ เป็นภาพยนตร์ 35 มม. พากย์เสียงในฟิล์ม สร้างโดย รณภพฟิล์ม กำกับการแสดงและอำนวยการสร้างโดย รุจน์ รณภพ นำแสดงโดย สมบัติ เมทะนี, อรัญญา นามวงศ์, มยุรฉัตร เหมือนประสิทธิเวช, รุจน์ รณภพ ร่วมด้วย สมชาย, พัชนี, เสริมพันธ์, เทพ เทียนชัย, ทานทัต, เปี๊ยก ปัตตานี ออกฉายครั้งแรกเมื่อวันที่ 27 เมษายน พ.ศ. 2517 ที่โรงหนังเพชรรามา
ต่อมาในปี พ.ศ. 2566 ซีเนริโอ ได้นำ "พิษสวาท" มาสร้างเป็นละครเวทีเป็นครั้งแรก ในชื่อ พิษสวาท เดอะมิวสิคัล กำกับโดย ถกลเกียรติ วีรวรรณ นำแสดงโดย ภพธร สุนทรญาณกิจ และกุลกรณ์พัชร์ โพธิ์ทองนาค เมอนาร์ด กำหนดเปิดแสดงตั้งแต่ 14 มิถุนายน - 23 กรกฎาคม พ.ศ. 2566 ณ โรงละครเมืองไทยรัชดาลัย เธียเตอร์ ศูนย์การค้าเซ็นทรัล ดิ เอสพละนาด
นักแสดงนำ

| ปี | พ> ศ. 2514 | พ> ศ. 2517 | พ> ศ. 2524 | พ> ศ. 2534 | พ> ศ. 2559 | พ> ศ. 2566 |
| --- | --- | --- | --- | --- | --- | --- |
| รูปแบบการนำเสนอ | ละคร ช่อง 5 | ภาพยนตร์ 35 มม. | ละคร ช่อง 3 | ละคร ช่อง 5 | ละคร ช่องวัน 31 | ละครเวทีรัชดาลัย |
| ผู้ผลิต/ผู้สร้าง | ศรีไทยการละคร | รณภพฟิล์ม | รัตนาภรณ์ อินทรกำแหง | กันตนา | เอ็กแซ็กท์ - ซีเนริโอ | ซีเนริโอ |
| ผู้กำกับ | เทิ่ง สติเฟื่อง | รุจน์ รณภพ | วรยุทธ พิชัยศรทัต | อดุลย์ บุญบุตร | สันต์ ศรีแก้วหล่อ | ถกลเกียรติ วีรวรรณ |
| บทการแสดง | เทิ่ง สติเฟื่อง ทมยันตี | รุจน์ รณภพ | วรยุทธ พิชัยศรทัต | ฐานิษ | พิมพ์มาดา พัฒนอลงกรณ์  วรรณถวิล สุขน้อย  พิมสิรินทร์ พงษ์วานิชสุข  ณัฐกฤตา แย้มศิริ |  |
| อุบล / สโรชินี | เสาวนีย์ สกุลทอง | อรัญญา นามวงศ์ | รัชนู บุญชูดวง | ลีลาวดี วัชโรบล | วรนุช ภิรมย์ภักดี | กุลกรณ์พัชร์ โพธิ์ทองนาค เมอร์นาร์ด |
| อัคนี ชัยวัฒน์บดินทร์ (ปัจจุบัน) / พระอรรคราชบดินทร์ (ขุนอรรค) (อดีต) |  | สมบัติ เมทะนี | สมภพ เบญจาธิกุล | เล็ก ไอศูรย์ | ณวัฒน์ กุลรัตนรักษ์ | ภพธร สุนทรญาณกิจ |
| ทิพอาภา พรเลิศวิจิตร (ปัจจุบัน) / ทิพย์ (อดีต) |  | มยุรฉัตร เหมือนประสิทธิเวช | ลินดา ค้าธัญเจริญ | วรรณิศา ศรีวิเชียร ↓ ปัทมา ปานทอง | เรวิญานันท์ ทาเกิด | ณัฐภัสสร สิมะเสถียร |
| หมอเชษฐา |  | รุจน์ รณภพ | อนุสรณ์ เดชะปัญญา | จอนนี่ แอนโฟเน่ | เจษฎ์พิพัฒ ติละพรพัฒน์ | ชินวุฒ อินทรคูสิน |
| พลโทอัครา ชัยวัฒน์บดินทร์ (ปัจจุบัน) / พระโหราจารย์ (ท่านลุงของพระอรรค) (อดีต) |  |  | ถนอม นวลอนันต์ | สุเชาว์ พงษ์วิไล | เกรียงไกร อุณหะนันทน์ | ทนงศักดิ์ ศุภการ |
| พันตรีดนัย อลงกรณ์สกุล (ปัจจุบัน) / พระยาพลเทพ (อดีต) |  | สมชาย สามิภักดิ์ |  | ฤทธิ์ ลือชา | อธิวัฒน์ สนิทวงศ์ ณ อยุธยา | ชาตโยดม หิรัณยัษฐิติ |
| คุณหญิงอัมพวัน ชัยวัฒน์บดินทร์ |  |  |  | พิศมัย วิไลศักดิ์ | ปานเลขา ว่านม่วง |  |
| คุณหญิงอรุณฉาย อลงกรณ์สกุล |  |  |  | อรสา อิศรางกูร ณ อยุธยา | ภัทรวรินทร์ ทิมกุล |  |
| ร.ต.อ. กฤษณ์ มงคลอนันต์ |  |  |  |  | ณัฐกฤต เกษตรภิบาล |  |
| รัมภา พรเลิศวิจิตร |  |  |  |  | อนุสรา จันทรังษี |  |
| รองนายกรัฐมนตรีสุนทร |  |  |  | สุชีพ ขูชัย | ปรเมศร์ น้อยอ่ำ | สุเทพ ประยูรพิทักษ์ |
| พันโทณรงค์ เครือสุคนธ์ |  |  |  |  | ภูธฤทธิ์ พรหมบันดาล |  |
| จัน |  |  |  | วิทย์ มาร์โบโร่ | วรินทร รัตนสรรค์ |  |
| ร้อยโทวิชิต พรสำเนียง |  |  |  | กิตติ กิตติศัพท์ | เรืองฤทธิ์ วิสมล |  |
| จักร |  |  |  | สมใจชาย อาสนจินดา | ศุทธสิทธิ์ พจน์ฐศักดิ์ |  |
| ใหญ่ |  |  |  |  | เดชบดินทร์ ฉายทองดี |  |
| ลุงเย็น (พ่อบ้านบ้านอัคนี) |  |  |  |  | ชาลี คดีเด็ด |  |
|  |  |  |  | ด.ช.กรพจน์ มิลินทางกูร |  |  |
นักแสดงรับเชิญ
| สมเด็จพระที่นั่งสุริยาศน์อมรินทร์ |  |  |  |  | พีรมณฑ์ ชมธวัช |  |
| เจ้านายฝ่ายใน |  |  |  |  | กณิการ์ วีรวรรณ |  |
| เจ้าของร้านขายวัตถุโบราณ (ปัจจุบัน) ขุนวิจิตร (อดีต) |  |  |  |  | รอน บรรจงสร้าง |  |
| หลวงพ่อ |  |  |  | สมชาย อาสนจินดา | พอเจตน์ แก่นเพชร |  |
| เสกสรร |  |  |  |  | ต่อตระกูล จันทิมา |  |
| นักข่าวช่องวัน |  |  |  |  | ภาคภูมิ พันธุ์สถิตย์ |  |
| องค์ยมเทพ/เสียงพระยายม |  |  |  |  | กิตตินันท์ ชินสำราญ |  |
เพลงประกอบละคร

เพลง พิษสวาท (ผู้หญิง) - ขับร้องโดย น้ำตาล
เพลง พิษสวาท (ผู้ชาย) - ขับร้องโดย เรนโบว์
เพลง หัวใจคนรอ (เพลงเปิด) - ขับร้องโดย พรชนก เลี่ยนกัตวา (ปิ่น The Star 12)
เพลง หัวใจคนรอ (เพลงปิด) - ขับร้องโดย รวิสรารัตน์ พิบูลภานุวัธน (พรีน The Star 12)
รางวัลและการเข้าชิง

| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
|  รางวัลโทรทัศน์ทองคำ  | องค์ประกอบศิลป์ดีเด่น | จิรเดช ทัศนศร | เสนอชื่อเข้าชิง |
|  รางวัลโทรทัศน์ทองคำ  | บทละครโทรทัศน์ดีเด่น | พิมพ์มาดา พัฒนอลงกรณ์ วรรณถวิล สุขน้อย พิมสิรินทร์ พงษ์วานิชสุข ณัฐกฤตา แย้มศิริ | ชนะ |
|  รางวัลโทรทัศน์ทองคำ  | ผู้กำกับการแสดงละครดีเด่น | สันต์ ศรีแก้วหล่อ | ชนะ |
|  รางวัลโทรทัศน์ทองคำ  | นักแสดงสนับสนุนหญิงดีเด่น | เรวิญานันท์ ทาเกิด | เสนอชื่อเข้าชิง |
|  รางวัลโทรทัศน์ทองคำ  | นักแสดงนำชายดีเด่น | ณวัฒน์ กุลรัตนรักษ์ | เสนอชื่อเข้าชิง |
|  รางวัลโทรทัศน์ทองคำ  | นักแสดงนำหญิงดีเด่น | วรนุช ภิรมย์ภักดี | เสนอชื่อเข้าชิง |
|  รางวัลโทรทัศน์ทองคำ  | ละครดีเด่น | พิษสวาท | เสนอชื่อเข้าชิง |
|  MThai Top Talk-About 2017  | นักแสดงชายที่ถูกกล่าวถึงมากที่สุด | ณวัฒน์ กุลรัตนรักษ์ | ชนะ |
|  MThai Top Talk-About 2017  | นักแสดงหญิงที่ถูกกล่าวถึงมากที่สุด | วรนุช ภิรมย์ภักดี | ชนะ |
|  MThai Top Talk-About 2017  | ละครที่ถูกกล่าวถึงมากที่สุด | พิษสวาท | ชนะ |
|  รางวัลไนน์เอ็นเตอร์เทน อวอร์ดส์ ครั้งที่ 10  | นักแสดงชายแห่งปี | ณวัฒน์ กุลรัตนรักษ์ | เสนอชื่อเข้าชิง |
|  รางวัลไนน์เอ็นเตอร์เทน อวอร์ดส์ ครั้งที่ 10  | นักแสดงหญิงแห่งปี | วรนุช ภิรมย์ภักดี | เสนอชื่อเข้าชิง |
|  รางวัลไนน์เอ็นเตอร์เทน อวอร์ดส์ ครั้งที่ 10  | ละครโทรทัศน์แห่งปี | พิษสวาท | เสนอชื่อเข้าชิง |
|  คมชัดลึก อวอร์ด ครั้งที่ 14  | บทละครโทรทัศน์ยอดเยี่ยม | พิมพ์มาดา พัฒนอลงกรณ์ วรรณถวิล สุขน้อย พิมสิรินทร์ พงษ์วานิชสุข ณัฐกฤตา แย้มศิริ | เสนอชื่อเข้าชิง |
|  คมชัดลึก อวอร์ด ครั้งที่ 14  | นักแสดงสมทบชายยอดเยี่ยม | อธิวัฒน์ สนิทวงศ์ ณ อยุธยา | เสนอชื่อเข้าชิง |
|  คมชัดลึก อวอร์ด ครั้งที่ 14  | นักแสดงนำหญิงยอดเยี่ยม | วรนุช ภิรมย์ภักดี | ชนะ |
|  คมชัดลึก อวอร์ด ครั้งที่ 14  | นักแสดงนำชายยอดเยี่ยม | ณวัฒน์ กุลรัตนรักษ์ | เสนอชื่อเข้าชิง |
|  คมชัดลึก อวอร์ด ครั้งที่ 14  | ละครยอดเยี่ยม | พิษสวาท | ชนะ |
|  คมชัดลึก อวอร์ด ครั้งที่ 14  | ผู้กำกับการแสดงยอดเยี่ยม | สันต์ ศรีแก้วหล่อ | เสนอชื่อเข้าชิง |
| รางวัลนาฏราช ครั้งที่ 8  | กำกับศิลป์ยอดเยี่ยม | จิรเดช ทัศนศร | เสนอชื่อเข้าชิง |
| รางวัลนาฏราช ครั้งที่ 8  | กำกับภาพยอดเยี่ยม | ศรีชล อินทร์กันหา | เสนอชื่อเข้าชิง |
| รางวัลนาฏราช ครั้งที่ 8  | ลำดับภาพยอดเยี่ยม | ณรงค์ ประกิตสุวรรณ | เสนอชื่อเข้าชิง |
| รางวัลนาฏราช ครั้งที่ 8  | เครื่องแต่งกายยอดเยี่ยม | นพดล เตโช | เสนอชื่อเข้าชิง |
| รางวัลนาฏราช ครั้งที่ 8  | เพลงละครยอดเยี่ยม | หัวใจคนรอ (พาร์ทอดีต) - พรชนก เลี่ยนกัตวา (ปิ่น The Star) | เสนอชื่อเข้าชิง |
| รางวัลนาฏราช ครั้งที่ 8  | บทโทรทัศน์ยอดเยี่ยม | พิมพ์มาดา พัฒนอลงกรณ์ วรรณถวิล สุขน้อย พิมสิรินทร์ พงษ์วานิชสุข ณัฐกฤตา แย้มศิริ | เสนอชื่อเข้าชิง |
| รางวัลนาฏราช ครั้งที่ 8  | ทีมนักแสดงยอดเยี่ยม | พิษสวาท | เสนอชื่อเข้าชิง |
| รางวัลนาฏราช ครั้งที่ 8  | นักแสดงสมทบชายยอดเยี่ยม | เจษฎ์พิพัฒ ติละพรพัฒน์ | เสนอชื่อเข้าชิง |
| รางวัลนาฏราช ครั้งที่ 8  | นักแสดงสมทบหญิงยอดเยี่ยม | เรวิญานันท์ ทาเกิด | เสนอชื่อเข้าชิง |
| รางวัลนาฏราช ครั้งที่ 8  | นักแสดงนำชายยอดเยี่ยม | ณวัฒน์ กุลรัตนรักษ์ | ชนะ |
| รางวัลนาฏราช ครั้งที่ 8  | นักแสดงนำหญิงยอดเยี่ยม | วรนุช ภิรมย์ภักดี | เสนอชื่อเข้าชิง |
| รางวัลนาฏราช ครั้งที่ 8  | ผู้กำกับยอดเยี่ยม | สันต์ ศรีแก้วหล่อ | เสนอชื่อเข้าชิง |
| รางวัลนาฏราช ครั้งที่ 8  | ละครยอดเยี่ยม | พิษสวาท | เสนอชื่อเข้าชิง |
แหล่งข้อมูลอื่น

พิษสวาท (2016) ที่สยามโซน
ละครพิษสวาท (2016) : line tv เก็บถาวร 2020-12-01 ที่ เวย์แบ็กแมชชีน
ลำดับรายการโทรทัศน์

| ช่องวัน 31: ละครดีดูที่ช่องวัน : วันจันทร์-อังคาร เวลา 20> 30 - 22.00 น. |
| --- | --- | --- |
| ก่อนหน้า | พิษสวาท | ถัดไป |
| สงครามนางงาม 2 | พิษสวาท | ร่างใหม่..หัวใจเดิม |
| ช่องวัน 31: ละครดีที่คุณขอมา วันจันทร์ - พฤหัสบดี 20:30 - 23:15 น>  |
| --- | --- | --- |
| ก่อนหน้า | พิษสวาท | ถัดไป |
| เราเกิดในรัชกาลที่ ๙ เดอะซีรีส์ | พิษสวาท | จันทร์-อังคาร : ร่างใหม่..หัวใจเดิม พุธ-พฤหัสบดี : เงาอโศก |
การเสียชีวิตของบัวผัน ตันสุ

| --- | --- |
วันที่: 10–11 มกราคม พ.ศ. 2567
เวลา: ป. 22:00–02:00 น. (UTC+7)
ที่ตั้ง: บริเวณสระน้ำในเขตเทศบาลเมืองอรัญญประเทศ จังหวัดสระแก้ว ประเทศไทย
พิกัด: 13°41′35″N 102°29′56″E﻿ / ﻿13.6931114°N 102.4988605°E﻿ / 13.6931114; 102.4988605
ประเภท: ฆาตกรรม, ฆาตกรรมโดยเด็ก
ผู้เข้าร่วม: อัษฎาวุธฯ (13 ปี) นฤบดีฯ (13 ปี) โยธินฯ (14 ปี) อานนท์ฯ (16 ปี) ชาญชณัฏฐ์ฯ (14 ปี)
เสียชีวิต: บัวผัน ตันสุ
เมื่อวันที่ 11 มกราคม พ.ศ. 2567 บัวผัน ตันสุ หญิงพิการบกพร่องสติปัญญาชาวไทย อายุ 47 ปี เสียชีวิตบริเวณสระน้ำในเขตอำเภออรัญประเทศ จังหวัดสระแก้ว โดยกลุ่มเยาวชน 5 คนรุมประทุษร้าย และเสียชีวิตจากการจมน้ำ
ภายหลังเกิดเหตุ เจ้าหน้าที่ตำรวจจับกุมปัญญา คงแสนคำ สามีของผู้เสียชีวิต ซึ่งรับสารภาพเป็นฆาตกรโดยการใช้เก้าอี้ประทุษร้ายและนำทิ้งในสระน้ำในเขตเทศบาลเมืองอรัญญประเทศ เนื่องจาก "อาการเมาและวิวาท" เจ้าหน้าที่ชุดสืบสวนของสถานีตำรวจภูธรอรัญประเทศจึงควบคุมตัวไปทำแผนประกอบคำรับสารภาพ พร้อมกับนำตัวฝากขังศาลจังหวัดสระแก้วที่เรือนจำจังหวัดสระแก้ว
ต่อมา ผู้สื่อข่าวสถานีโทรทัศน์ช่อง 8 ณัฐดนัย นะราช ได้พบวีดิทัศน์ของกล้องโทรทัศน์วงจรปิดบันทึกภาพเมื่อวันที่ 11 มกราคม พ.ศ. 2567 พบว่าข้อเท็จจริงผู้เสียชีวิตถูกเยาวชน 5 คนรุมประทุษร้ายด้วยการเตะจากการเกิดวิวาทบริเวณร้านสะดวกซื้อภายในซอยบำรุงราษฎร์ ผู้เสียชีวิตมีท่าทีโวยวายและปาขวดน้ำใส่ เยาวชนผู้ก่อเหตุใช้กำลังประทุษร้ายและพยายามพรากขึ้นรถจักรยานยนต์ ผู้เสียชีวิตขัดขืนและป้องกันตนเอง ตำรวจสันนิษฐานว่า มุ่งหน้าไปยังสระน้ำในเทศบาลอรัญประเทศและประทุษร้ายโดยเก้าอี้ทิ้งในสระน้ำจนเสียชีวิตจากการจมน้ำ
เกิดกระแสวิพากษ์วิจารณ์ในการปฏิบัติการของตำรวจอย่างกว้างขวาง ในส่วนของการจับผู้ต้องหาผิดราย และการปฏิบัติการของเจ้าหน้าที่ตำรวจไม่โปร่งใส เมื่อวันที่ 17 มกราคม พ.ศ. 2567 พลตำรวจตรี ออมสิณ บุญญานุสนธิ์ ผู้บังคับการตำรวจภูธรจังหวัดสระแก้วมีคำสั่งให้พันตำรวจเอก พิเชษฐ์ ศรีจันทร์ตรา เจ้าหน้าที่ตำรวจตำแหน่งผู้กำกับ ช่วยราชการที่ศูนย์ปฏิบัติการตำรวจภูธรจังหวัดสระแก้ว
เมื่อวันที่ 19 มกราคม พ.ศ. 2567 พลตำรวจเอก ต่อศักดิ์ สุขวิมล ผู้บัญชาการตำรวจแห่งชาติ แถลงการณ์ขอโทษประชาชน และต้อง "โปร่งใส" สอบสวนย้อนหลัง และพลตำรวจโท สุรเชษฐ์ หักพาล กล่าวว่า จากการตรวจสอบพฤติกรรมของกลุ่มเยาวชนผู้ก่อเหตุ เบื้องต้นพบว่ามีคดีไม่น้อยกว่า 5–6 คดี ทั้งกระทำชำเรา รุมโทรม ทำร้ายร่างกาย แต่ไม่มีการแจ้งความดำเนินคดีกับเยาวชนผู้ก่อเหตุ เศรษฐา ทวีสิน นายกรัฐมนตรี กล่าวว่า "รับไม่ได้" ต่อเหตุดังกล่าว และสั่งการให้ตำรวจต้องเรียกความเชื่อมั่นกลับมา
ศาลจังหวัดสระแก้วสั่งหมายขังเยาวชนผู้ก่อเหตุที่สถานพินิจและคุ้มครองเด็กและเยาวชนจังหวัดจันทบุรี และจังหวัดระยอง โดยสอบสวนพิจารณาพฤติการณ์แห่งคดีความ สืบเสาะประวัติ ตรวจสอบสภาพจิตใจของเด็ก และพิจารณาคดี จากนั้นนำไปศูนย์ฝึกและอบรมเด็กและเยาวชน ในระหว่างการสอบสวน มีรายงานว่า ปัญญาถูกคลุมถุงดำเพื่อบังคับให้รับสารภาพ ต่อมา เจ้าหน้าที่ตำรวจปฏิเสธ ต้องรอผลจากคณะกรรมการตรวจสอบข้อเท็จจริง
การวางยาไซยาไนด์ที่โรงแรมในกรุงเทพมหานคร พ.ศ. 2567

| การวางยาไซยาไนด์ที่โรงแรมในกรุงเทพมหานคร พ> ศ. 2567 |
| --- | --- |
สถานที่: โรงแรมแกรนด์ ไฮแอท เอราวัณ กรุงเทพมหานคร
วันที่: 16 กรกฎาคม ค.ศ. 2024 (2024-07-16)
อาวุธ: ไซยาไนด์
ตาย: 6
เมื่อวันที่ 16 กรกฎาคม พ.ศ. 2567 มีผู้พบชาวต่างชาติ 6 คน ซึ่งเป็นเชื้อสาย เวียดนาม ทั้งหมดเสียชีวิตที่ โรงแรมแกรนด์ ไฮแอท เอราวัณ ในกรุงเทพมหานคร เศรษฐา ทวีสิน นายกรัฐมนตรี ระบุว่า ผู้เสียชีวิต 2 รายเป็นชาวอเมริกันเชื้อสายเวียดนาม และ 4 รายเป็นชาวเวียดนาม หลังตรวจสอบเบื้องต้นที่เกิดเหตุ พล.ต.ต. ธีรเดช ธรรมสุธีร์ ผู้บังคับการสืบสวนสอบสวน กองบัญชาการตำรวจนครบาล เปิดเผยว่า เจ้าหน้าที่ตำรวจสันนิษฐานว่าเหตุดังกล่าวถูกวางยาพิษ และมีสัญญาณว่าทั้ง 6 คน ดื่มกาแฟหรือชา อย่างไรก็ตาม ผลชันสูตรพลิกศพเบื้องต้น ไม่พบร่องรอยการถูกทำร้ายด้วยอาวุธปืนหรือของมีคม วันถัดมามีการระบุว่าทั้ง 6 รายเสียชีวิตจากพิษไซยาไนด์ ตำรวจเชื่อว่าผู้ก่อเหตุเป็นหนึ่งในกลุ่มผู้เสียชีวิตดังกล่าว
ทูอีแอร์เวย์

ทูอีแอร์เวย์ เป็นสายการบินสัญชาติอังกฤษภายใต้ทูอีกรูป ให้บริการเที่ยวบินตามกำหนดการและเที่ยวบินเช่าเหมาลำจากสหราชอาณาจักรและไอร์แลนด์สู่จุดหมายปลายทางในยุโรป แอฟริกา เอเชีย และอเมริกาเหนือ ทูอีเป็นสายการบินที่ใหญ่ที่สุดเป็นอันดับสี่ของสหราชอาณาจักรเมื่อพิจารณาจากจำนวนผู้โดยสารทั้งหมด รองจากอีซี่ย์เจ็ต บริติชแอร์เวย์และเจ็ตทูดอตคอม นอกจากนี้ยังเป็นสายการบินที่ใหญ่ที่สุดเป็นอันดับที่สิบของโลกในแง่จำนวนเส้นทางที่ให้บริการ ทูอีแอร์เวย์ถือใบอนุญาตประกอบการประเภทเอของสำนักงานการบินพลเรือนแห่งสหราชอาณาจักร (ซีเอเอ) ซึ่งอนุญาตให้ขนส่งผู้โดยสาร สินค้า และไปรษณีย์บนเครื่องบินที่มีที่นั่ง 20 ที่นั่งขึ้นไป ทูอีมีสำนักงานใหญ่และสำนักงานจดทะเบียนอยู่ที่บ้านวิกมอร์ในลูตัน เบดฟอร์ดเชอร์
ประวัติ > การก่อตั้งและช่วงแรก

ทูอีแอร์เวย์ก่อตั้งขึ้นจากการควบรวมกิจการระหว่างสายการบินต่าง ๆ ในสหราชอาณาจักร ยูเรเวีย (ต่อมาเปลี่ยนชื่อเป็นบริแทนเนียแอร์เวย์ในเดือนธันวาคม ค.ศ. 1964) ได้ถือก่อตั้งขึ้นในเดือนมกราคม ค.ศ. 1962 โอไรออนแอร์เวย์ ซึ่งก่อตั้งในปี 1979 โดยฮอไรซันฮอลิเดย์ ต่อมาได้ตกเป็นของโรงเบียร์บาสและอินเตอร์คอนติเนนตัลโฮเทลกรูป ได้ถูกขายก่อนที่จะผนวกกิจการเข้ากับบริแทนเนียในปี 1989 ภายใต้ชื่อบริแทนเนีย
บริแทนเนียได้เปลี่ยนชื่อเป็นทอมสันฟลายในเดือนพฤษภาคม ค.ศ. 2005 เมื่อทอมสันทราเวลกรูป บริษัทแม่ ได้ถูกซื้อโดยทูอีกรูป ภายใต้การปรับการดำเนินงานของทูอีในสหราชอาณาจักร แอร์ 2000 ซึ่งก่อตั้งขึ้นในปี 1987 ผ่านการควบรวมกิจการของลีเชอร์อินเตอร์แนชนัลแอร์เวย์ในปี 1998 ได้เปลี่ยนชื่อเป็นเฟิร์สชอยส์แอร์เวย์ในปี 2004
ทอมสันฟลายและเฟิร์สชอยส์แอร์เวย์ได้ผนวกกิจการเข้าด้วยกันภายหลังการควบรวมกิจการการท่องเที่ยวของทูอีกรูปและเฟิร์สชอยส์ฮอลิเดย์ในเดือนกันยายน ค.ศ. 2007 จากนั้นจึงดำเนินการในชื่อทอมสันแอร์เวย์เมื่อวันที่ 1 พฤศจิกายน ค.ศ. 2008
ในเดือนพฤษภาคม ค.ศ. 2012 สายการบินเปิดตัวอัตลักษณ์องค์กรใหม่ ซึ่งใช้ชุดสีเดิมของทอมสันฟลาย ลวดลายอากาศยานใหม่ที่เปิดตัวพร้อมกันนี้จะใช้ชื่อว่า "ไดนามิกเวฟ" สายการบินจะทยอยทำลวดลายใหม่นี้บนเครื่องบินในฝูงบิน เครื่องบินหลายลำของเฟิร์สชอยส์แอร์เวย์บางลำจะไม่ได้รับการเปลี่ยนลวดลายเพราะเป็นลำที่มีแผนที่จะปลดประจำการในอนาคต
ทูอีแอร์เวย์เป็นสายการบินแห่งแรกในสหราชอาณาจักรที่จะรับมอบโบอิง 787 ดรีมไลเนอร์ โดยลำแรกรับมอบในเดือนพฤษภาคม ค.ศ. 2013. และเริ่มให้บริการผู้โดยสารในวันที่ 21 มิถุนายน ค.ศ. 2013 ด้วยเที่ยวบินระหว่างลอนดอนและเมนอร์กา ในปีเดียวกันนั้นกลุ่มบริษัทแม่ ทูอีทราเวล ซึ่งเปลี่ยนชื่อเป็นทูอีกรูปในปัจจุบัน ได้สั่งซื้อโบอิง 737 แมกซ์จำนวน 70 ลำเพื่อส่งมอบให้กับสายการบินในเครือ
ประวัติ > การเปลี่ยนอัตลักษณ์องค์กรและการพัฒนาจนถึงปัจจุบัน

เมื่อวันที่ 13 พฤษภาคม ค.ศ. 2015 ทูอีกรูปประกาศว่าสายการบินในเครือทั้งห้าแห่งจะเปลี่ยนมาใช้ชื่อ ทูอี ทั้งหมด แต่จะมีใบรับรองผู้ประกอบการเดินอากาศแยกจากกันไว้ ซึ่งกระบวนการนี้ใช้เวลาดำเนินการกว่าสามปี ทูอีแอร์เวย์เป็นสายการบินสุดท้ายที่ดำเนินการแล้วเสร็จในช่วงปลายปี 2017 การสร้างแบรนด์ใหม่เริ่มขึ้นในช่วงกลางปี ​​2016 ด้วยการเพิ่มชื่อ "ทูอี" ใหม่บนเครื่องบินในฝูงบิน
ในเดือนธันวาคม ค.ศ. 2016 ทอมสันฮอลิเดย์ได้เปิดตัวโฆษณาทางโทรทัศน์ครั้งสุดท้ายโดยใช้แบรนด์ "ทอมสัน" ก่อนที่จะรวมเข้ากับแบรนด์ "ทูอี" ระหว่างการสร้างอัตลักษณ์องค์กรใหม่ในปี 2017 รหัสเรียก "TOMSON" ถูกยกเลิกและแทนที่ด้วย "TUI AIR" ก่อนที่จะถูกเปลี่ยนเป็น "TOMJET" ดังในปัจจุบัน
ในเดือนพฤษภาคม 2017 ชื่อ "ทูอีแอร์เวย์" เริ่มถูกนำมาใช้ในหลายพื้นที่และถูกนำไปใช้ในแอปพลิเคชันติดตามเที่ยวบินทั้งหมด เครื่องบินส่วนใหญ่มีตราสินค้า "ทูอี" และสิ่งของบนเครื่องบิน เช่น แว่นตาและผ้าเช็ดปาก ก็มีตราสินค้าใหม่นี้ ทอมสันแอร์เวย์ได้เปลี่ยนชื่อทางกฎหมายอย่างเป็นทางการเป็นเมื่อวันที่ 2 ตุลาคม ค.ศ. 2017 ทอมสันฮอลิเดย์ได้ยกเลิกการใช้ชื่อ "ทอมสัน" และเปลี่ยนมาเป็น ทุยยูเค เมื่อวันที่ 18 ตุลาคม ค.ศ. 2017
ในเดือนพฤศจิกายน ค.ศ. 2023 ทูอีแอร์เวย์ได้ปลดประจำการโบอิง 767 ลำสุดท้าย โดยเป็นผู้ให้บริการเครื่องบินโดยสารเพียงลำเดียวที่เหลืออยู่ในสหราชอาณาจักร
กิจการองค์กร > สำนักงานใหญ่

ทูอีมีสำนักงานใหญ่และสำนักงานจดทะเบียนอยู่ที่บ้านวิกมอร์ในลูตัน เบดฟอร์ดเชอร์ ซึ่งตั้งอยู่ใกล้กับท่าอากาศยานลอนดอนลูตัน
กิจการองค์กร > ภาพรวม

สายการบินเป็นส่วนหนึ่งของกลุ่มสายการบินอัตลักษณ์เดียว ซึ่งเป็นผลจากการควบรวมกิจการการท่องเที่ยวของทูอีกรูปและเฟิร์สชอยส์ฮอลิเดย์ในเดือนกันยายน ค.ศ. 2007 เพื่อก่อตั้งทูอีทราเวล โดยสายการบินทอมสันฟลายและเฟิร์สชอยส์แอร์เวย์ได้ควบรวมกิจการภายใต้ใบรับรองผู้ประกอบการสายการบินของสายการบินของทอมสันฟลายในเดือนพฤษภาคม ค.ศ. 2008 และเปลี่ยนชื่อเป็น ทอมสันแอร์เวย์ ในวันที่ 1 พฤศจิกายน
บริษัทที่ลงทุนได้และผู้นำโดยรวมได้ควบรวมกิจการกับทูอีอย่างเป็นทางการเพื่อก่อตั้งทูอีกรูป ซึ่งจดทะเบียนในตลาดหลักทรัพย์ลอนดอนและแฟรงก์เฟิร์ต (ดักซ์) ตั้งแต่เดือนธันวาคม ค.ศ. 2014 ทูอีแอร์เวย์ได้เปลี่ยนชื่อทางกฎหมายอย่างเป็นทางการจากทอมสันแอร์เวย์ในวันที่ 2 ตุลาคม ค.ศ. 2017 ซึ่งสอดคล้องกับบริษัทในเครือของสายการบินทูอี ได้แก่ ทูอีฟลายด็อยทช์ลันท์ ทูอีฟลายเบลเยียม ทูอีฟลายเนเธอร์แลนด์ และทูอีฟลายนอร์ดิก
กิจการองค์กร > ผลประกอบการ

| ปี | จำนวนผู้โดยสาร (ล้านคน) | จำนวนเที่ยวบิน (พันเที่ยว) | อัตราบรรทุกสินค้า | อัตราการเปลี่ยนแปลงจำนวนผู้โดยสาร |
| --- | --- | --- | --- | --- |
| 2005* | 15.5 | 82.9 | 88.6% |  |
| 2006* | 15.1 | 83.5 | 88.4% | 02.4% |
| 2007* | 15.0 | 82.3 | 89.1% | 00.8% |
| 2008 | 12.2 | 65.3 | 91.1% | 018.5% |
| 2009 | 11.2 | 59.1 | 90.2% | 08.1% |
| 2010 | 10.9 | 56.5 | 89.9% | 02.4% |
| 2011 | 11.0 | 57.7 | 89.3% | 00.8% |
| 2012 | 10.7 | 54.3 | 92.0% | 03.1% |
| 2013 | 10.5 | 54.9 | 92.4% | 01.4% |
| 2014 | 10.3 | 54.2 | 93.0% | 01.7% |
| 2015 | 10.6 | 53.8 | 93.8% | 02.4% |
| 2016 | 10.9 | 55.2 | 94.1% | 03.1% |
| 2017 | 11.2 | 57.6 | 93.5% | 02.9% |
| 2018 | 11.1 | 58.3 | 92.8% |  0.7% |
| 2019 | 11.8 | 60.6 | 92.9% |  5.8% |
| 2020 | 2.0 | 10.6 | 88.0% |  82.9% |
| 2021 | 2.0 | 13.8 | 73.9% |  0.2% |
| 2022 | 11.2 | 61.2 | 88.6% |  458.6% |
* ข้อมูลระหว่างปี 2005 ถึง 2007 รวมผลประกอบการของเฟิร์สชอยส์แอร์เวย์ อ้างอิง: สำนักงานการบินพลเรือนแห่งสหราชอาณาจักร
จุดหมายปลาย

โดยส่วนมากทูอีแอร์เวย์จะดำเนินการเที่ยวบินตามกำหนดการในนามของบริษัททัวร์ สายการบินให้บริการเที่ยวบินไปยังจุดหมายปลายทางต่าง ๆ รอบทะเลเมดิเตอร์เรเนียน ทะเลแคริบเบียน และมหาสมุทรอินเดียจากฐานการบิน 19 แห่งในสหราชอาณาจักร นอกจากนี้ ยังมีบริการเส้นทางเช่าเหมาลำตามฤดูกาลจากโคเปนเฮเกน ดับลิน เฮลซิงกิ ออสโล และสต็อกโฮล์ม
ฝูงบิน > ฝูงบินปัจจุบัน

ณ เดือนมีนาคม ค.ศ. 2025 ทูอีแอร์เวย์มีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> P | ผู้โดยสาร> Y | ผู้โดยสาร> รวม | หมายเหตุ |
| --- | --- | --- | --- | --- | --- | --- |
| โบอิง 737-800 | 32 | — | – | 189 | 189 |  |
| โบอิง 737 แมกซ์ 8 | 23 | 21 | – | 189 | 189 |  |
| โบอิง 737 แมกซ์ 10 | — | 18 | รอประกาศ | รอประกาศ | รอประกาศ | ส่งมอบล่าช่าเนื่องจากปัญหาในการรับรองอากาศยาน |
| โบอิง 787-8 | 8 | — | 47 | 253 | 300 |  |
| โบอิง 787-8 | 8 | — | – | 325 | 325 |  |
| โบอิง 787-9 | 5 | — | 63 | 282 | 345 |  |
| รวม | 68 | 39 |  |  |  |  |
ทูอีแอร์เวย์มีอายุฝูงบินเฉลี่ย 9.5 ปี
ฝูงบิน > ฝูงบินในอดีต

ทูอีแอร์เวย์เคยให้บริการเครื่องบินดังต่อไปนี้:[ต้องการอ้างอิง]
| เครื่องบิน | จำนวน | เริ่มประจำการ | ปลดประจำการ | หมายเหตุ |
| --- | --- | --- | --- | --- |
| แอร์บัส เอ320-200 | 5 | 2009 | 2012 | รับต่อมาจากเฟิร์สชอยส์แอร์เวย์ |
| แอร์บัส เอ321-200 | 2 | 2009 | 2013 | รับต่อมาจากเฟิร์สชอยส์แอร์เวย์ |
| โบอิง 737-300 | 8 | 2008 | 2012 | รับต่อมาจากทอมสันฟลาย |
| โบอิง 757-200 | 31 | 2008 | 2021 | รับต่อมาจากทอมสันฟลายและเฟิร์สชอยส์แอร์เวย์ |
| โบอิง 767-300อีอาร์ | 17 | 2008 | 2023 | สองลำสุดท้ายปลดประจำการในเดือนพฤศจิกายน ค.ศ. 2023 |
อุบัติเหตุและอุบัติการณ์สำคัญ

เมื่อวันที่ 20 ตุลาคม ค.ศ. 2023 ทูอีแอร์เวย์ เที่ยวบินที่ 3551 ซึ่งเป็นเครื่องบินโบอิง 737-800 (ทะเบียน G-TAWD) เกิดลื่นไถลออกนอกทางวิ่งขณะพยายามลงจอดที่ท่าอากาศยานลีดส์แบรดฟอร์ดท่ามกลางสายฝนที่ตกหนักอันเกิดจากพายุบาเบต ไม่มีรายงานผู้ได้รับบาดเจ็บ แต่ท่าอากาศยานได้ปิดทำการในเวลาต่อมาเพื่อดำเนินการเก็บกู้เครื่องบินดังกล่าว ท่าอากาศยานได้เปิดให้บริการอีกครั้งในวันที่ 21 ตุลาคม ค.ศ. 2023 เครื่องบินได้รับการซ่อมแซมและนำกลับไปให้บริการต่อไป
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทูอีแอร์เวย์
เว็บไซต์ทางการ
| ด ค กสมาชิกของแอร์ไลนส์ฟอร์ยุโรป (เอ4อี) |
| --- | --- |
สมาชิกสายการบิน:  อีเจียนแอร์ไลน์  แอร์บอลติก  แอร์ฟรานซ์–เคแอลเอ็ม  คาร์โกลักซ์  อีซี่ย์เจ็ต  ฟินน์แอร์  ไอซ์แลนด์แอร์  ไอเอจี  เจ็ตทูดอตคอม  ลุฟท์ฮันซ่า  นอร์วีเจียน  ไรอันแอร์โฮลดิ้ง  สมาร์ตวิงส์  ตัปแอร์ปูร์ตูกัล  ทูอีกรูป  โบโลเตอา 
สมาชิกผู้ผลิต:  แอร์บัส  โบอิง  เอ็มบราเออร์  จีอีแอโรสเปซ  เทลส์กรุ๊ป 
สมาชิกที่เกี่ยวข้อง:  ไคลด์แอนด์โค  เออร์เคเลนส์ลอว์  เคเนดีส์ลอว์  สตีเฟนสัน ฮาร์วูด 
บทความที่เกี่ยวข้อง: เออีเอ, อีแอลเอฟเอเอ
โบอิง 737-800 ขณะใช้ชื่อทอมสันแอร์เวย์ในลวดลายไดนามิกเวฟ (ค.ศ. 2016)
โบอิง 787-8 ของทูอีขณะทำการบินเข้าใกล้ท่าอากาศยานภูเก็ต (ค.ศ. 2019)
บ้านวิกมอร์ สำนักงานใหญ่ของทูอีแอร์เวย์ในลูตัน
ทาคาโนริ อิวาตะ

| ทาคาโนริ อิวาตะ |
| --- | --- |
ทาคาโนริ อิวาตะ ที่งาน SSFF Asia 2018
ข้อมูลพื้นฐาน
ชื่อเกิด: 岩田剛典
เกิด:  (1989-03-06) 6 มีนาคม ค.ศ. 1989 (36 ปี)
ที่เกิด:  นาโงยะ, จังหวัดไอจิ ประเทศญี่ปุ่น
แนวเพลง: เจป็อป
อาชีพ:  นักเต้น  นักแสดง  นักร้อง 
ช่วงปี: ค.ศ. 2010–ปัจจุบัน

สมาชิก: ซังไดเมะ เจโซลบราเธอร์ส (2010-ปัจจุบัน) เอ็กไซล์ (2014-ปัจจุบัน)

เว็บไซต์: เว็บไซต์ทางการ
ทาคาโนริ อิวาตะ (ญี่ปุ่น: 岩田剛典; โรมาจิ: Takanori Iwata) เป็นนักเต้น, นักแสดง และนักร้อง เขาเป็นสมาชิกของวงซังไดเมะ เจโซลบราเธอร์ส และวงเอ็กไซล์ เขาได้รับบทนำครั้งแรกในฐานะนักแสดงจากภาพยนตร์เรื่อง เอเวอร์กรีนเลิฟ ปี 2016 ซึ่งทำให้เขาได้รับรางวัล "นักแสดงหน้าใหม่แห่งปี" ที่งานรางวัลเจแปนอะแคเดมีฟิล์ม ครั้งที่ 40 หลังจากนั้นเขาได้แสดงละครโทรทัศน์และภาพยนตร์อีกหลายเรื่อง  ในปี 2019 เขาได้รับบทเป็น จุนอิจิ วาคามิยะ ซึ่งเป็นหมอวอตสัน เวอร์ชั่นญี่ปุ่น ในละครเรื่อง "Sherlock: Untold Stories" ของช่องฟูจิทีวี  และเมื่อวันที่ 15 กันยายน 2021 เขาได้เปิดตัวในฐานะนักร้องด้วยซิงเกิล "korekara"
ชีวิตส่วนตัว

ทาคาโนริ อิวาตะ เป็นนักเรียนที่มีผลการเรียนค่อนข้างดี และเคยติดอันดับต้น ๆ ในการสอบจำลองระดับประเทศของนักเรียนระดับประถมศึกษา เขาจบการศึกษาจากคณะนิติศาสตร์ มหาวิทยาลัยเคโอ ในช่วงที่กำลังหางานระหว่างเรียนมหาวิทยาลัย หนึ่งในงานที่เขาสมัครคือ ตำแหน่งผู้ประกาศข่าวของสถานีโทรทัศน์ช่อง NTV
เขายังเป็นแฟนคลับของคริสโตเฟอร์ โนแลน
ผลงานการแสดง > ละครโทรทัศน์

| ปี | เรื่อง | บทบาท | หมายเหตุ |
| --- | --- | --- | --- |
| 2011 | Rokudenashi Blues |  | ตอนที่ 7 |
| 2014 | Dear Sister | เอโตะ ซากุราบะ |  |
| 2015 | Senryoku-gai Sōsa-kan |  | พิเศษ 2 ชั่วโมง |
| 2015 | Wild Heroes | ฮารุทาโระ ซาเอกิ (โชโคะ) |  |
| 2015 | High&Low : The Story of S.W.O.R.D.	Junpei | จุนเปย์ ฮิโนะ (คอบร้า) |  |
| 2016 | High&Low Season 2 | จุนเปย์ ฮิโนะ (คอบร้า) |  |
| 2016 | Night Hero Naoto | ตัวเอง | ตอนที่ 10  |
| 2016 | Sandtower: The Neighbor Knows Too Much | โคเฮย์ อุบุคาตะ |  |
| 2018 | Hotel On The Brink! | นาโอยะ อุไค |  |
| 2018 | Attorney for the Flamed | อาคิระ บาบะ | พิเศษ 2 ชั่วโมง  |
| 2019 | Sherlock: Untold Stories | จุนอิจิ วาคามิยะ |  |
| 2020 | Cold Case 3: Shinjitsu no Tobira | มิตสึฮารุ ชิโรโมโตะ (วัยหนุ่ม) | ตอนที่ 3 |
| 2021 | Promise Cinderella | เซย์โกะ คาตาโอกะ |  |
| 2022 | Fishbowl Wives | ฮารุโตะ โทโยดะ |  |
| 2023 | Even If You Don't Do It | มาโคโตะ นิอินะ |  |
| 2024 | Anti-Hero | เคย์ตะ ฮิยามะ |   |
| 2024 | The Tiger and Her Wings | ซาโทรุ ฮานาโอกะ | อาซาโดระ  |
| 2025 | Forest | จุน อิจิโนเสะ |  |
ผลงานการแสดง > ภาพยนตร์

| ปี | เรื่อง | บทบาท |
| --- | --- | --- |
| 2014 | Crows Explode | ฮิโรกิ ชิบาตะ  |
| 2016 | Evergreen Love | อิทสึกิ คุซาคาเบะ  |
| 2016 | Road to High&Low | จุนเปย์ ฮิโนะ (คอบร้า) |
| 2016 | High&Low The Movie | จุนเปย์ ฮิโนะ (คอบร้า) |
| 2016 | High&Low The Red Rain | จุนเปย์ ฮิโนะ (คอบร้า) |
| 2017 | High&Low The Movie 2 / End of Sky | จุนเปย์ ฮิโนะ (คอบร้า) |
| 2017 | High&Low The Movie 3 / Final Mission | จุนเปย์ ฮิโนะ (คอบร้า) |
| 2018 | Last Winter, We Parted | เคียวสุเกะ ยาคุโมะ  |
| 2018 | Vision | ริน  |
| 2018 | Perfect World | อิทสึกิ อายูคาวะ  |
| 2019 | Almost a Miracle | ยู ฮิมุโระ  |
| 2020 | AI Amok | มาโคโตะ ซากุราบะ   |
| 2020 | The Untold Tale of the Three Kingdoms | เจ้า ยฺหวิน  |
| 2020 | Living in the Sky | โมริโนริ โทคิโตะ  |
| 2021 | Re: The End of the Tiny World: Half A Year Later | คิดะ  |
| 2021 | The Hound of the Baskervilles | จุนอิจิ วาคามิยะ  |
| 2021 | Wedding High | ยูยะ ยาชิโระ  |
| 2021 | Lesson in Murder | อิทสึกิ คานายามะ  |
| 2022 | Once Upon a Crime | เจ้าชายกิลเบิร์ต  |
| 2024 | Saint Young Men: The Movie | ไมเคิล  |
| 2025 | Road to Summer Sonia | ทาคาโนริ อิวาตะ (ตัวเอง)  |